Врз основа на член 25 став 2 и член 51 став 7 од Законот за поштенски услуги („Службен весник на Република Македонија" бр.158/2010, 27/2014, 42/2014, 187/2014, 146/2015 и 31/2016), Комисијата како орган на Агенцијата за пошти на состанокот одржан на ден 28.06.2016 година донесе

ПРАВИЛНИК

ЗА ВИДОВИТЕ НА ФИНАНСИСКИ ПОДАТОЦИ И ИНФОРМАЦИИ ПОВРЗАНИ СО ОБЕЗБЕДУВАЊЕТО НА ПОШТЕНСКИТЕ УСЛУГИ И НАЧИНОТ НА НИВНОТО ДОСТАВУВАЊЕ ДО АГЕНЦИЈАТА

Член 1

Со овој Правилник се пропишуваат видовите на финансиските податоци и информации поврзани со обезбедувањето на поштенските услуги кои давателите на поштенските услуги се должни да ги доставуваат до Агенцијата за пошти (во натамошниот текст: Агенција) заради извршување на нејзините надлежности, како и начинот на нивното доставување.

Член 2

1. Финансиските податоци и информациите од член 1 на овој Правилник се доставуваат во форма на извештај за обезбедување на поштенски услуги до Агенцијата на секои шест месеци.
2. Постојат два вида на извештаи и тоа Извештај за обезбедување на универзална услуга за давателот на универзалната услуга (Прилог 1) и Извештај за обезбедување на поштенски услуги за давателите на слободниот поштенски пазар (Прилог 2) кои се составен дел на овој Правилник.
3. Извештаите од став 2 на овој член за првата половина од календарската година (1 јануари - 30 јуни) се доставуваат до 1 септември, а за втората половина од календарската година (1 јули - 31 декември) се доставуваат до 1 март наредната година.
4. Извештаите од став 2 на овој член треба да бидат заверени со потпис од законскиот застапник на давателот на поштенските услуги или лице овластено од законскиот застапник, а документот со кој се потврдува овластувањето на законскиот застапник треба да биде заверен со печат на давателот на поштенските услуги и истите се доставуваат до Агенцијата.
5. Извештаите од став 2 на овој член се доставуваат електронски на официјалната електронска адреса на Агенцијата и во хартиена копија заверена со потпис од законскиот застапник, идентична на електронската верзија.
6. Хартиената копија од Извештаите од став 2 на овој член се доставува во рок од 3 (три) дена од денот на испраќањето по електронски пат, да се предадат непосредно во Агенцијата или да се испратат по пошта.
7. Извештајот за обезбедување на универзалната услуга од став 2 на овој член особено ќе содржи податоци за:

а) давателот на поштенските услуги

б) вкупен обем остварен од обезбедување на поштенски услуги

в) начин на прием на поштенски пратки

г) географско подрачје на кое се обезбедуваат поштенските услуги

д) податоци за точки за пристап

ѓ) податоци за број на вработени

е) податоци за број на возила за обезбедување на поштенски услуги

ж) податоци за пристап до поштенска мрежа

з) податоци за рекламации

и)податоци за финансиски податоци од обезбедување на поштенските услуги.

1. Извештајот за обезбедување на поштенски услуги од став 2 на овој член особено ќе содржи податоци за:
2. давателот на поштенски услуги
3. вкупен обем остварен од обезбедување на поштенски услуги
4. географско подрачје на кое се обезбедуваат поштенските услуги
5. податоци за број на вработени
6. податоци за број на возила за обезбедување на поштенски услуги
7. податоци за рекламации и
8. податоци за финансиски податоци од обезбедување на поштенските услуги
9. Агенцијата може доверливите информации добиени од давателите на поштенски услуги да ги користи само за цели за коишто тие се побарани со почитување на доверливоста на истите.
10. Доколку Агенцијата утврди дека податоците содржани во Извештаите од став 2 на овој член што се доставуваат до Агенцијата не се во согласност со реалните податоци, давателите на поштенските услуги треба да достават точни податоци и информации до Агенцијата во рок од 15 (петнаесет) дена од денот на откривањето на неусогласеноста.

Член 3

* + 1. Давателите на поштенските услуги се должни да и достават на Агенцијата информации и финансиски податоци согласно овој Правилник почнувајќи од календарската 2016 година.
    2. Соденот на влегување во сила на овој правилник, престанува да важи Правилникот за видовите на финансиски податоци и информации поврзани со обезбедувањето на поштенските услуги и начинот на нивното доставување до Агенцијата („Службен весник на Република Македонија“ бр. 146/2011).
    3. Овој Правилник влегува во сила наредниот ден од денот на објавувањето во „Службен весник на Република Македонија“.

Бр. 01-134/5

28.06.2016 год.

Агенција за пошти

Комисија

Љупчо Мешков, претседател, с.р.